O ámá “ Jisaso nene aní̵nanɨgɨnɨrɨ nánɨ wayí̵á neapeiŋí̵rí̵anɨ ? ” nɨyaiwiro dɨŋí̵ wɨkwí̵roarɨgí̵ápimɨ dánɨ wigí̵ í̵wí̵ yarɨgí̵ápɨ yokwarɨmí̵ wiíɨmɨgɨnɨrɨ omɨ ámáyá sɨŋwí̵ anɨgí̵e dánɨ rɨdɨyowánɨŋí̵ wiárɨŋí̵rɨnɨ . E nerí̵ná “ Niɨwanɨŋonɨ wé rónɨŋí̵ imónɨŋí̵pɨ tí̵nɨ xɨxenɨ yarɨŋárɨnɨ . ” énɨŋí̵ nɨrɨrɨ sɨwá neaiŋí̵rɨnɨ . Ayí̵ rɨpɨ nánɨ rarɨŋɨnɨ . Eŋíná dánɨ Gorɨxo kikií̵ánɨŋí̵ nerɨ “ Ámá í̵wí̵ éí̵ápɨ nánɨ axíná pɨrí̵ oumamómɨnɨ . ” mɨyaiwí sa nɨmúróa núɨsáná agwɨ ríná ámá ní̵nɨ “ Neparɨnɨ . Gorɨxo wé rónɨŋí̵ imónɨŋí̵pɨ tí̵nɨ xɨxenɨ yarɨŋorɨnɨ . ” yaiwipí̵rí̵a nánɨ xewaxomɨ e wiárɨŋí̵rɨnɨ . Ayɨnánɨ Jisasomɨ dɨŋí̵ wɨkwí̵róí̵á gɨyí̵ gɨyí̵ nánɨ ananɨ “ Wé rónɨgí̵áyí̵rɨnɨ . ” rɨpaxorɨnɨ .
